CELEX: 22006D0111
Language: mt
Date: 2005-11-22 00:00:00
Title: Deċiżjoni Nru 6/2005 tal-Kunsill tal-Ministri ACP-KE tat- 22 ta' Novembru 2005 dwar l-applikazzjoni ta' l-482 miljun EUR li jifdal mis-somma kondizzjonali ta' EUR biljun taħt id-disa’ EDF għall-koperazzjoni mal-pajjiżi ACP

29.9.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               217
            
         DEĊIŻJONI Nru 6/2005 TAL-KUNSILL TAL-MINISTRI ACP-KE
   tat-22 ta' Novembru 2005
   dwar l-applikazzjoni ta' l-482 miljun EUR li jifdal mis-somma kondizzjonali ta' EUR biljun taħt id-disa’ EDF għall-koperazzjoni mal-pajjiżi ACP
   (2006/111/KE)
   IL-KUNSILL TAL-MINISTRI ACP-KE,
   Wara li kkunsidra l-Ftehim ta’ Sħubija ACP-KE iffirmat f'Cotonou fit-23 ta' Ġunju 2000, u b’mod partikolari l-paragrafu 8 ta' l-Anness I tiegħu,
   Billi:
   
               (1)
            
            
               Konformement mad-Dikjarazzjoni XVIII mal-Ftehim ta’ Sħubija ACP-KE, dwar l-ammont globali ta’ EUR 13,5 biljun tad-disa’ Fond Ewropew għall-Iżvilupp (EDF) għall-pajjiżi ACP, EUR 12,5 biljun biss kienu immedjatament disponibbli meta daħal fis-seħħ il-Protokoll Finanzjarju fl-1 ta’ April 2003.
            
         
               (2)
            
            
               Il-Kunsill qabel, fid-dawl tar-reviżjonijiet intermedji ta’ l-istrateġiji tal-pajjiżi rispettivi u ta' l-eżami tar-riżultati ta' l-EDF, li jiddeċiedi, qabel l-aħħar ta' l-2005, dwar ir-rilaxx tat-tieni porzjoni ta’ EUR 250 miljun u dwar l-allokazzjoni, għal skopijiet li dwarhom għad irid jintlaħaq ftehim, ta' l-EUR 500 miljun li jifdal mis-somma kondizzjonali ta' biljun EUR.
            
         
               (3)
            
            
               Id-disa’ FEI, inklużi l-bilanċi trasferiti mill-Fondi Europej ta’ l-Iżvilupp ta’ qabel, ikunu marbuta kollha sa tmiem l-2007 mingħajr ma jħallu lill-Komunità tkun totalment konformi ma’ l-obbligi internazzjonali tagħha u twieġeb għal inizjattivi internazzjonali ġodda.
            
         
               (4)
            
            
               Saret għażla ta’ proposti għall-ammont totali ta’ 482 miljun euro fuq il-bażi ta’ l-obbligi li rriżultaw mill-Ftehim ta’ l-Assoċjazzjoni AKP-UE u fuq il-bażi ta’ l-impenji konġunti AKP-UE li sa issa għadhom ma humiex onorati fix-xena internazzjonali, filwaqt li tqiesu l-prinċipji ta’ urġenza u l-punt ċentrali tal-faqar, il-konċentrazzjoni ta’ l-għajnuna u l-kapaċità ta’ assorbiment.
            
         
               (5)
            
            
               Taħt il-modalitajiet ta’ twettiq eżistenti taċ-Ċentru għall-Iżvilupp ta’ l-Intrapriża (CDE) u ċ-Ċentru għall-Iżvilupp Agrikolu (CTA) l-istimi tal-ħtiġiet baġitarji annwali huma €18-il miljun u €14-il miljun rispettivament. Għaldaqstant qiegħda ssir il-proposta biex ikunu ffissati 32 miljun euro mill-pakkett ta’ l-iżvilupp fuq medda twila ta’ żmien maħruġa mill-biljun kondizzjonali li jifdal biex ikun kopert il-funzjonament tas-CDE u s-CTA matul is-snin 2006-2007, f’konformità ma’ l-Annessi I u III tal-Ftehim ta' l-Assoċjazzjoni AKP-UE.
            
         
               (6)
            
            
               Meta jitqies kemm huma għolja l-aspettattivi ġġenerati mit-tnedija ta’ l-Inizjattiva ta’ l-Enerġija ta’ l-UE, il-kontribuzzjoni kruċjali ta’ l-enerġija għall-ksib ta’ l-MDG, u l-importanza kritika għall-foqra ta’ aċċess għal servizzi ta’ enerġija ekonomikament effiċjenti u li jirrispettaw lill-ambjent, qiegħed ikun issuġġerit, għaldaqstant, li l-Faċilità għall-Enerġija AKP-UE proposta tkun iffinanzjata b’ammont indikattiv ta’ 220 miljun euro mill-bilanċi kondizzjonali u li, għal dan il-għan, dan l-ammont sħiħ ikun ittrasferit għal ġol-pakkett ta’ l-intra-AKP.
            
         
               (7)
            
            
               Bħala għajnuna sabiex titnaqqas il-vulnerabbiltà tal-pajjiżi benefiċjarji ta’ l-ACP għall-oxxillazzjonijiet fil-prezzijiet tal-prodotti primarji, qiegħed jiġi propost li jiġi allokat ammont indikattiv, sa EUR 25 miljun, mill-bilanċ li jifdal mis-somma kondizzjonali ta' EUR biljun bħala kontribuzzjoni għall-faċilità għall-finanzjament internazzjonali ta’ l-immaniġġar tar-riskji konnessi mal-prodotti primarji konformement ma' l-Artikolu 68(5) tal-Ftehim ta’ Sħubija ACP-UE u li, għal dan il-għan, jiġi trasferit l-ammont kollu għall-pakkett intra-ACP.
            
         
               (8)
            
            
               Qiegħed jiġi propost li jiġi allokat ammont indikattiv ta’ EUR 30 miljun mill-bilanċ li jifdal mis-somma kondizzjonali ta' EUR biljun bħala kontribuzzjoni għall-fażi inizjali ta' programm ta' tisħiħ tal-kapaċitajiet għall-għajnuna lill-pajjiżi ta' l-ACP sabiex jadattaw is-sistemi tagħhom għar-regoli Komunitarji sanitarji u fitosanitarji ġodda u li, għal dan il-għan, jiġi trasferit l-ammont kollu għall-pakkett intra-ACP.
            
         
               (9)
            
            
               Bħala kontribuzzjoni għal programm ta’ appoġġ pan-Afrikan, qiegħda ssir proposta biex ikun iffissat ammont indikattiv sa 50 miljun euro mill-bilanċ li jifdal mill-biljun kondizzjonali, u biex, għal dan il-għan, ikun trasferit l-ammont għall-pakkett ta’ l-intra-AKP.
            
         
               (10)
            
            
               L-inizjattiva ta' finanzjament aċċelerat “Edukazzjoni għal Kulħadd” hija primarjament ibbażata fuq mekkaniżmi eżistenti ta’ finanzjament fil-pajjiżi sħab. Billi nstab fir- reviżjonijiet intermedji ta' l-2004 li kien impossibbli li l-inizjattiva aċċelerata tiġi sostnuta b’mod sistematiku, qiegħed jiġi propost li jiġi allokat ammont indikattiv ta' EUR 63 miljun għall-iskop tal-finanzjament aċċelerat mill-bilanċ li jifdal mis-somma kondizzjonali ta' EUR biljun u li, għal dan il-għan, l-ammont jiġi trasferit għall-pakkett intra-ACP.
            
         
               (11)
            
            
               B'kont meħud tal-ftehim li ntlaħaq fi ħdan il-Kunsill tal-Ministri ACP-KE l-24 ta' Ġunju 2005, qiegħed jiġi propost li jiġi allokat ammont indikattiv ta' EUR 62 miljun għall-Fond Dinji għall-Ġlieda Kontra l-AIDS, it-Tuberkolosi u l-Malarja,
            
         IDDEĊIEDA KIF ĠEJ:
   Artikolu 1
   L-allokazzjoni ta’ EUR 482 miljun mis-somma kondizzjonali ta' EUR biljun taħt id-disa’ EDF għall-koperazzjoni mal-pajjiżi ACP, għandha tiġi distribwita kif ġej:
   
               (a)
            
            
               352 EUR miljun għall-pakkett ta’ għajnuna għall-iżvilupp fuq medda twila ta’ żmien previst fil-punt (a) tal-paragrafu 3 tal-Protokoll Finanzjarju;
            
         
               (b)
            
            
               48 EUR miljun għall-pakkett ta’ għajnuna għall-koperazzjoni u integrazzjoni reġjonali previst fil-punt (b) tal-paragrafu 3 tal-Protokoll Finanzjarju;
            
         
               (ċ)
            
            
               82 EUR miljun għall-Faċilità għall-Investiment prevista fil-punt (ċ) tal-paragrafu 3 tal-Protokoll Finanzjarju.
            
         L-allokazzjoni għandha tiġi allokata skond l-Artikolu 2 ta' din id-Deċiżjoni billi EUR 320 miljun jiġu trasferiti mill-pakkett ta' l-iżvilupp għall-perijodu fit-tul u EUR 82 miljun mill-Faċilità ta' Investiment għall-allokazzjoni intra-ACP tal-pakkett għall-kooperazzjoni u l-integrazzjoni reġjonali.
   Artikolu 2
   L-allokazzjoni ta’ EUR 482 miljun għandha tikkontribwixxi għall-azzjonijiet segwenti:
   
               (a)
            
            
               sa EUR 220 miljun għall-Inizjattiva ta’ l-UE għall-Enerġija;
            
         
               (b)
            
            
               sa EUR 25 miljun għall-kontribuzzjonijiet lill-faċilità għall-finanzjament internazzjonali ta’ l-immaniġġar tar-riskji konnessi mal-prodotti primarji, favur il-pajjiżi ACP;
            
         
               (ċ)
            
            
               ammont indikattiv ta’ EUR 30 miljun bħala għajnuna lill-pajjiżi ACP sabiex jadattaw is-sistemi tagħhom għar-regoli Komunitarji sanitarji u fitosanitarji ġodda;
            
         
               (d)
            
            
               sa EUR 50 miljun għat-tisħiħ ta' l-Unjoni Afrikana fl-implementazzjoni tal-mandat pan-Afrikan tagħha;
            
         
               (e)
            
            
               ammont indikattiv ta’ EUR 63 miljun bħala kontribuzzjoni lill-inizjattiva ta' finanzjament aċċelerat “Edukazzjoni għal Kulħadd”;
            
         
               (f)
            
            
               sa EUR 62 miljun bħala kontribuzzjoni lill-Fond Dinji għall-Ġlieda Kontra l-AIDS, it-Tuberkolosi u l-Malarja;
            
         
               (g)
            
            
               EUR 50 miljun mill-pakkett ta' għajnuna għall-iżvilupp fuq medda twila ta’ żmien previsti fil-paragrafu 3(a)(i)(ii) tal-Protokoll Finanzjarju għall-finanzjament taċ-Ċentru għall-Iżvilupp ta’ l-Intrapriża (CDE) u taċ-Ċentru Tekniku għall-Koperazzjoni Agrikola u Rurali (CTA).
            
         Artikolu 3
   Din id-Deċiżjoni għandha tidħol fis-seħħ fil-jum ta' l-adozzjoni tagħha.
   
      Magħmul fi Brussell, nhar it-22 ta' Novembru 2005
      
         
            Għall-Kunsill tal-Ministri ACP-KE
         
         
            Il-President
         
         A. JOHNSON